JAVNA RASPRAVA o Nacrtu Zakona o audiovizuelnim djelatnostima

Novim Zakonom o audiovizuelnim djelatnostima prošireno je područje primjene zakona na sav pokretni slikovni materijal, kako to predviđaju i međunarodni propisi, obezbijeđen je institucionalni okvir za obavljanje audiovizuelnih djelatnosti koje su od javnog interesa i utvrđena obaveza države da finansira realizaciju tih aktivnosti, propisani uslovi za obavljanje audiovizuelnih djelatnosti i utvrđene mjere razvoja i unapređenja audiovizuelnog sektora..

Nacrt Zakona o audiovizuelnim djelatnostima usvojila je Vlada Crne Gore na sjednici od 20.oktobra 2011, na prijedlog Ministarstva kulture.

Javna rasprava o Nacrtu Zakona o audiovizuelnim djelatnostima trajaće 30 dana od dana objavljivanja Nacrta zakona na web sajtu Ministasrtva kulture, www.mku.gov.me i u jednom štampanom mediju.

U okviru javne rasprave biće održan okrugli sto 18.novembra u 11 sati, u dvorani Ministarstva kulture na Cetinju, ulica Njegoševa.

Komentari, prijedlozi, primjedbe i sugestije na Nacrt zakona o audiovizuelnim djelatnostima mogu se dostaviti u pisanoj ili elektronskoj formi Ministarstvu kulture, putem pošte na adresu: Njegoševa, Cetinje, faks: 041/232-572 ili na email: dragica.milic@mku.gov.me ili dragoljub.jankovic@mku.gov.me